钦定古今图书集成/明伦汇编/氏族典/第055卷 > 《廖用贤尚友录》 > 徐甲
## 钦定古今图书集成/明伦汇编/氏族典/第055卷 > 《廖用贤尚友录》 > 徐甲

按《汉书高五王传》：齐有宦者徐甲，入事皇太后。皇太
后女修成君有女娥，太后欲嫁之诸侯，甲请使齐，令
王上书请娥。皇太后使甲之齐，时主父偃亦谓甲：“即
事成，幸言偃女，愿得充王后宫。甲至齐纪，太后怒曰：
‘王有后，后宫备具，主父偃何为者？乃欲以女充后宫’。”
甲大穷，还报皇太后，太后曰：“毋复言！”主父偃由此与
齐有隙，因言“齐王与姊乱治王后宫”，王自杀。